
	GUVERNUL REPUBLICII MOLDOVA

H O T Ă R Â R E nr._______

din _______________________ 2026
Chișinău

cu privire la reorganizarea prin fuziune (absorbție) a unor instituții publice din subordinea Ministerului Afacerilor Interne și modificarea unor hotărâri ale Guvernului


---------------------------------------------------------------------------

În temeiul art. 122 alin. (5) și art. 139 lit. f) din Codul educației nr. 152/2014 (Monitorul Oficial al Republicii Moldova, 2014, nr. 319-324, art. 634) cu modificările ulterioare, art. 7 lit. e) din Legea nr. 136/2017 cu privire la Guvern (Monitorul Oficial al Republicii Moldova, 2017, nr. 252, art. 412) cu modificările ulterioare, art. 14 alin. (7) din Legea nr. 121/2007 privind administrarea și deetatizarea proprietății publice (Monitorul Oficial al Republicii Moldova, 2007, nr. 90-93, art. 401) cu modificările ulterioare, art. 32 alin. (2) din Legea               nr. 98/2012 privind administrația publică centrală de specialitate (Monitorul Oficial al Republicii Moldova, 2012, nr. 160-164, art. 537) cu modificările ulterioare,
Guvernul HOTĂRĂȘTE:

1. Instituția publică de învățământ superior Academia „Ștefan cel Mare” a Ministerului Afacerilor Interne (în calitate de persoană juridică absorbantă) se reorganizează prin fuziunea prin absorbție a Centrului republican de instruire (cu statut de Direcție) al Inspectoratului General pentru Situații de Urgență a Ministerului Afacerilor Interne (în calitate de persoană juridică absorbită).
2. Drepturile și obligațiile Centrului republican de instruire al Inspectoratului General pentru Situații de Urgență (în calitate de persoană juridică absorbită) se transferă integral către instituția publică de învățământ superior Academia „Ştefan cel Mare” a Ministerului Afacerilor Interne (în calitate de persoană juridică absorbantă).
3. Patrimoniul aflat în gestiunea Centrului republican de instruire al Inspectoratului General pentru Situații de Urgență se transmite în gestiunea instituției publice de învățământ superior Academia „Ștefan cel Mare” a Ministerului Afacerilor Interne, în conformitate cu prevederile Regulamentului cu privire la modul de transmitere a bunurilor proprietate publică, aprobat prin Hotărârea Guvernului nr. 901/2015.
4. Disponibilizarea personalului Centrului republican de instruire al Inspectoratului General pentru Situații de Urgență, în cazul imposibilității transferului acestuia, se va efectua, în conformitate cu legislația muncii, precum și cu legislația specială aplicabilă, din contul și în limitele mijloacelor financiare ale persoanei juridice absorbite.
5. Ministerul Afacerilor Interne: 

5.1. va constitui, în termen de 30 de zile de la data intrării în vigoare a prezentei hotărâri, comisii de reorganizare și de transmitere a bunurilor, drepturilor și obligațiilor persoanei juridice absorbite;
5.2. va asigura, prin intermediul comisiilor de reorganizare, realizarea procedurii de absorbție a instituției respective, în modul stabilit de legislație, precum și transmiterea bunurilor aflate în gestiunea Centrului republican de instruire al Inspectoratului General pentru Situații de Urgență către Instituția publică de învățământ superior Academia „Ştefan cel Mare” a Ministerului Afacerilor Interne.
6. Se aprobă modificările ce se operează în unele hotărâri ale Guvernului (se anexează).
7. Prezenta hotărâre intră în vigoare la 1 ianuarie 2027.

PRIM-MINISTRU
VASILE TOFAN
Contrasemnează:

Ministrul afacerilor interne
Daniella Misail-Nichitin

Aprobate prin 
Hotărârea Guvernului nr. ______
din __________2026
Modificările

ce se operează în unele Hotărâri ale Guvernului

1. Hotărârea Guvernului nr. 137/2019 cu privire la organizarea și funcționarea Inspectoratului General pentru Situații de Urgență (Monitorul Oficial al Republicii Moldova, 2019, nr. 86-92, art. 169), cu modificările ulterioare, se modifică după cum urmează:

1.1. la punctul 3, textul „2 465 de unități” se substituie cu textul „2 444 de unități”;

1.2. în anexa nr. 1:

1.2.1. la punctul 9 subpunctul 3), cuvintele „organizarea pregătirii prealabile” se substituie cu cuvintele „participarea la organizarea pregătirii prealabile”;
1.2.2. la punctul 10:
1.2.2.1.  subpunctul 3), cuvintele „organizarea pregătirii prealabile” se substituie cu cuvintele „participarea la organizarea pregătirii prealabile”;
1.2.2.2.  litera a) va avea următorul cuprins:

„a) participă, în comun cu Academia „Ștefan cel Mare” a Ministerului Afacerilor Interne, la planificarea și organizarea instruirii în domeniul protecției civile în conformitate cu prevederile Regulamentului privind instruirea în domeniul protecției civile, aprobat prin Hotărârea Guvernului nr. 282/2005;”;

1.2.2.3.  la litera d), cuvintele „și de pregătirea specialiștilor în domeniu”, se exclud;

1.2.2.4.  la subpunctul 4), litera f) și litera i) se abrogă;

1.2.2.5.  la subpunctul 7), litera d) se abrogă;
1.3. la anexa nr. 2:

1.3.1. poziția „Secţia control al staţiilor de salvare și atestare scafandrieri” se substituie cu poziția „Secția reziliență comunitară și voluntariat”;
1.3.2. după poziția „Direcția înștiințare, sisteme informaționale și comunicații” se introduc pozițiile „Secția tehnologia informației și comunicații” și „Serviciul aeronave fără pilot la bord”;

1.3.3. poziția „Centrul republican de instruire (cu statut de direcție)” se exclude;
1.3.4. pozițiile „Serviciul „Punct comandă de rezervă urban” și Serviciul „Punct comandă de rezervă extraurban” se exclud;
1.4. anexa nr. 3 va avea următorul cuprins:
Anexa nr. 3

la Hotărârea Guvernului

nr. 137 din 27 februarie 2019

2. Anexa nr. 18 la Hotărârea Guvernului nr. 351/2005 cu privire la aprobarea listelor bunurilor imobile proprietate publică a statului și la transmiterea unor bunuri imobile (Monitorul Oficial al Republicii Moldova, 2005, nr. 129-131, art. 1072), cu modificările ulterioare, se modifică după cum urmează:
2.1. se completează cu poziția 352 cu următorul cuprins:

	352
	Construcţie de învăţământ şi educaţie, număr cadastral 2334314005.01
	r-nul Ialoveni,

s. Răzeni
	1538,6/3
	Academia

,,Ștefan cel Mare” a Ministerului Afacerilor Interne

	
	Construcţie,

număr cadastral 2334314.005.02
	
	692,1/5
	

	
	Construcţie,

număr cadastral 2334314.005.03
	
	676,9/5
	

	
	Construcţie,

număr cadastral 2334314.005.04
	
	394,4/1
	

	
	Construcţie,
număr cadastral 2334314005.05
	
	34,2/1
	

	
	Construcţie,

număr cadastral 2334314.005.06
	
	1007,3/2
	

	
	Construcţie,

număr cadastral 2334314.005.07
	
	641,1/1
	


;
2.2. pozițiile 2.66 - 2.71 se expun în redacție nouă, după cum urmează: 

	2.66.
	Construcție,
număr cadastral 0100110.403.01
	mun. Chișinău,
bd. Cuza Vodă, 8/1
	526,2/2
	Inspectoratul General pentru Situații de Urgenţă

	2.67.
	Demisol – (spații de locuit privatizate),

număr cadastral 0100108.120.066
	mun. Chișinău,
str. Nicolae Titulescu, 53/1
	255,2/-1
	Direcția situații excepționale mun. Chișinău

	2.68.
	Construcție,
număr cadastral 0100401.097.01
	mun. Chișinău,
str. Mircești, 56/5
	833,8/3
	Direcția regională căutare salvare nr. 1 a IGSU

	
	Garaj,
număr cadastral 0100401.097.02
	
	18,7/1
	

	
	Volieră, număr cadastral 0100401.097.03
	
	57,6/1
	

	2.69.
	Demisol – (spații de locuit privatizate),

număr cadastral 0100514154.01.134
	mun. Chișinău,
str. Doina și Ion Aldea Teodorovici, 17
	293,8/-1
	Direcția situații excepționale mun. Chișinău

	2.70.
	Demisol,

număr cadastral 0100414167.01.136
	mun. Chișinău,
str. Matei Basarab, 5/5
	273,3/-1
	Direcția situații excepționale mun. ChișinăuI

	2.71.
	Clădire administrativă, număr cadastral 0300320246.01
	mun. Bălți,

str. O. Dudnici, 1/A
	233,2/1
	Direcția regională căutare salvare nr. 2 a IGSU



	
	Adăpost (construcție subterană)
	
	31,9
	

	
	Adăpost (construcție subterană)
	
	21,2
	


;
2.3. poziția 2.72 se abrogă.
3. Anexa nr. 1 la Hotărârea Guvernului nr. 896/2014 pentru aprobarea Nomenclatorului și tarifelor la serviciile prestate contra plată, precum și a Regulamentului cu privire la modul de formare și utilizare a veniturilor colectate ale subdiviziunilor Ministerului Afacerilor Interne, autorităților administrative și instituțiilor din subordinea acestuia (Monitorul Oficial al Republicii Moldova, 2014, nr. 325-332, art. 963), cu modificările ulterioare, se modifică după cum urmează:

3.1. se completează cu pozițiile 995-997  cu următorul cuprins:
	995.
	Instruirea teoretică şi practică a audienţilor din unităţile economice solicitante, din instituţiile de învăţămînt private, 1 oră
	pe bază de contract de prestare a serviciilor

	996.
	Pregătirea şi perfecţionarea cadrelor în domeniul protecţiei civile şi apărării împotriva incendiilor pentru agenţii economici care nu sînt finanţaţi din bugetul de stat, 1 oră
	pe bază de contract de prestare a serviciilor

	997.
	Pregătirea personalului:
	pe bază de contract de prestare a serviciilor

	
	privind regulile de apărare împotriva incendiilor în timpul exploatării şi deservirii staţiilor de alimentare cu combustibil
	

	
	pentru exercitarea obligaţiilor la staţiile de salvare pe ape; instruirea, atestarea şi confirmarea obligatorie anuală a categoriilor de calificare a scafandrierilor
	

	
	pentru exercitarea obligaţiilor la depozitele şi bazele de produse chimice (petroliere) şi la alte obiecte cu pericol de incendiu şi explozie, în domeniul protecţiei civile şi apărării împotriva incendiilor
	


;
3.2. pozițiile 38 – 40 se abrogă.
4. Hotărârea Guvernului nr. 429/2020 cu privire la organizarea și funcționarea unor instituții publice de învățământ din subordinea Ministerului Afacerilor Interne (Monitorul Oficial al Republicii Moldova, 2020, nr. 165-176, art. 559), cu modificările ulterioare, se modifică după cum urmează:

4.1. la punctul 5, sintagma „458 unități” se substituie cu sintagma „479 de unități”;
4.2. în anexa nr. 1:

4.2.1. la punctul 9, după sintagma „de master și de doctorat” se completează cu textul „ , precum și studii profesional tehnice”;
4.2.2. la punctul 11 subpunctul 6 litera c), cuvântul „studenților” se substituie cu sintagma „beneficiarilor de studii sau instruiri”;
4.2.3. la punctele 14 și 15, după textul „student/studenților” se completează cu cuvântul „elevi” la forma gramaticală și ortografică corespunzătoare;
4.2.4. la punctul 26 subpunctul 10), după sintagma „absolvire a” se completează cu textul „elevilor,”;
4.2.5. la punctul 34, textul „studenți, studenți-doctoranzi, postdoctoranzi, cursanți și auditori” se substituie cu textul „elevi, studenți, studenți-doctoranzi, postdoctoranzi, cursanți și auditori”;
4.2.6. se completează cu punctul 401 în următoarea redacție:
„401. Elevii sunt cei care urmează studii profesional tehnice la forma de învățământ cu frecvență, pe locuri cu finanțare de la bugetul de stat sau cu taxă de studii.”;
4.2.7. se completează cu punctul 441 în următoarea redacție:
„441. Elevii din domeniul ordinii și securității publice sunt cei care urmează studiile profesional tehnice, forma de învățământ cu frecvență, pe locuri finanțate de la bugetul de stat. Concomitent cu înmatricularea la studii ei se află la regim special, fiind asigurați cu drepturile de subzistență (hrană, cazare, echipament în modul stabilit).”;
4.2.8. se completează cu punctul 452 în următoarea redacție:

„452. Participarea elevilor/studenților/cursanților care desfășoară studii/instruiri în cadrul Academiei „Ştefan cel Mare” a Ministerului Afacerilor Interne la activități de menținere, asigurare a ordinii și securității publice și de descoperire a infracțiunilor și/sau a contravențiilor, reprezintă o componentă a procesului de predare-învățare-evaluare, după caz, formarea lor profesională, prevăzută de programele de instruire.”;
4.2.9. la punctul 46, după cuvântul „studenții” se completează cu cuvintele „și elevii”;
4.2.10. la punctul 47, după cuvântul „studenții” se completează cu textul „/elevii”;
4.2.11. la punctul 49, după cuvintele „au urmat studiile” se completează cu cuvintele „studiile profesional tehnice sau”;
4.2.12. la punctul 52, după cuvintele „drepturile și îndatoririle” se completează cu textul „elevilor,”;
4.2.13. la punctul 53, după cuvintele „funcționarilor publici cu statut special” se completează cu textul „elevilor/”;
4.2.14. la punctul 55, anterior sintagmei „studiile superioare de licență”, se completează cu cuvintele „studiile profesional tehnice”;
4.2.15. la punctul 70, sintagma „90 de zile” se substituie cu sintagma „60 de zile”;
4.2.16. la punctul 83, sintagma „a studenților și a cadrelor didactice” se substituie cu sintagma „a mediului academic”.
5. La anexa nr. 5 (Nomenclatorul privind competențele de angajare și modalitatea delegării acestora) la Hotărârea Guvernului nr. 460/2017 pentru punerea în aplicare a prevederilor Legii nr. 288 din 16 decembrie 2016 privind funcționarul public cu statut special din cadrul Ministerului Afacerilor Interne (Monitorul Oficial al Republicii Moldova, 2017, nr. 214-215, art. 538), cu modificările ulterioare, la competențele rectorului Academiei „Ștefan cel Mare” - la poziția „în privința studenților cu statut special” se completează cu textul „/elevilor din domeniul ordinii și securității publice”.
6. Hotărârea Guvernului nr. 282/2005 pentru aprobarea Regulamentului privind instruirea în domeniul protecției civile (Monitorul Oficial al Republicii Moldova, 2005, nr. 46-50, art. 338), cu modificările ulterioare, se modifică după cum urmează:

6.1. în Hotărâre:

6.1.1. la punctul 2, sintagma „Inspectoratul General pentru Situații de Urgență” se substituie cu textul „Academia ,,Ștefan cel Mare” a Ministerului Afacerilor Interne”;

6.1.2. la punctul 4, sintagma „Inspectoratul General pentru Situații de Urgență” se substituie cu textul „Ministerului Afacerilor Interne (Inspectoratul General pentru Situații de Urgență, Academia ,,Ștefan cel Mare”)”;
6.2. în conținutul anexei:
6.2.1. la punctul 3 litera a), al doilea alineat se expune în redacție nouă:

,,autorităților administrației publice locale de nivelul întâi, precum și pentru angajații împuterniciți din cadrul autorităților publice, pentru conducătorii de întreprinderi, instituții și organizații (indiferent de tipul de proprietate) – în conformitate cu planul aprobat la cursurile organizate și desfășurate de „Academia ,,Ștefan cel Mare” a Ministerului Afacerilor Interne, precum și în cadrul aplicațiilor și antrenamentelor de protecție civilă organizate și desfășurate de către Inspectoratul General pentru Situații de Urgență al Ministerului Afacerilor Interne, pe parcursul primului an de mandat și, ulterior, o dată la trei ani.”;
6.2.2. la punctul 3 litera b):

6.2.2.1. primul alineat, sintagma „organizate de instituțiile Inspectoratul General pentru Situații de Urgență” se substituie cu textul „organizate de Academia ,,Ștefan cel Mare” a Ministerului Afacerilor Interne”; 
6.2.2.2. al cincilea alineat, sintagma „aprobate de Ministerul Educației și Cercetării și coordonate cu Inspectoratul General pentru Situații de Urgență” se substituie cu sintagma „aprobate de Academia „Ștefan cel Mare” a Ministerului Afacerilor Interne, în comun cu Ministerul Educației și Cercetării”;
6.2.3. la punctul 3 litera d), sintagma „de subdiviziunile Inspectoratului General pentru Situații de Urgență” se substituie cu textul „de Academia ,,Ștefan cel Mare” a Ministerului Afacerilor Interne”;
6.2.4. la punctul 3 litera f), textul „Inspectoratul General pentru Situații de Urgență în cadrul Centrului republican de instruire” se substituie cu textul „Academia ,,Ștefan cel Mare” a Ministerului Afacerilor Interne”;
6.2.5. la punctul 9, sintagma „audienți a Centrului republican de instruire al Inspectoratului General pentru Situații de Urgență” se substituie cu textul „audienți ai Academiei ,,Ștefan cel Mare” a Ministerului Afacerilor Interne”;
6.2.6. la punctul 11:

6.2.6.1 la litera b), sintagma „Centrului republican de instruire” se substituie cu textul „Academiei ,,Ștefan cel Mare” a Ministerului Afacerilor Interne”;
6.2.6.2 la litera c), sintagma „elaborează și” se exclude;
6.2.6.3 se completează cu litera e) cu următorul cuprins:
„e) stabilește de comun cu Academia „Ștefan cel Mare” a Ministerului Afacerilor Interne necesitățile de instruire în domeniul protecției civile pentru anul de învățământ următor, conform domeniului de competență.”;
6.2.7. la punctul 12 litera d), sintagma „Inspectoratului General pentru Situații de Urgență” se substituie cu textul „Academiei ,,Ștefan cel Mare” a Ministerului Afacerilor Interne”.

7. Regulamentul-tip privind organizarea și funcționarea serviciului (postului) teritorial de salvatori și pompieri, aprobat prin Hotărârea Guvernului   nr. 595/2018 (Monitorul Oficial al Republicii Moldova, 2018, nr. 235-244,         art. 651), se modifică după cum urmează:
7.1. punctul 21 va avea următorul cuprins: 
„21. Academia ,,Ștefan cel Mare” a Ministerului Afacerilor Interne este instituția responsabilă de realizarea procesului de formare profesională a adulților, perfecționarea cunoștințelor profesionale ale angajaților, executanților serviciului civil și voluntarilor postului, în coordonare cu Inspectoratul General pentru Situații de Urgență.”;
7.2. se completează cu punctul 211 în următoarea redacție:

„211. Inspectoratul este autoritatea responsabilă de organizarea seminarelor, concursurilor, competițiilor și a altor activități în vederea menținerii și sporirii capacității de intervenție, precum și de oferirea informației relevante autorităților administrației publice locale care contribuie la implementarea reglementărilor locale privind crearea și întreținerea postului.”;
7.3. la punctul 22, sintagmele „Inspectoratului” și „Inspectorat” se substituie cu textul „Academia ,,Ștefan cel Mare” a Ministerului Afacerilor Interne” la forma gramaticală corespunzătoare.
8. Hotărârea Guvernului nr. 409/2022 pentru aprobarea Regulamentului-tip privind organizarea serviciilor de salvare acvatică și a stațiilor (posturilor) de salvare pe apă (Monitorul Oficial nr. 201-207/517 din 08.07.2022), se modifică după cum urmează:

8.1. în Regulament:

8.1.1. la punctul 32:

8.1.1.1.  subpunctul 1) va avea următorul cuprins:

„1) este autoritatea responsabilă de organizarea seminarelor, concursurilor, competițiilor și a altor activități în vederea menținerii și sporirii capacității de intervenție, precum și de oferirea autorităților administrației publice locale a informațiilor relevante care contribuie la implementarea reglementărilor locale privind crearea și întreținerea stației (postului);”;
8.1.1.2. subpunctele 2) și 10) se exclud;
8.2. se completează cu punctul 32¹, cu următorul cuprins:

„32¹. În domeniul instruirii, Academia „Ștefan cel Mare” a Ministerului Afacerilor Interne are următoarele atribuții:

1) este autoritatea responsabilă de organizarea instruirii primare, continue și a perfecționării cunoștințelor și competențelor profesionale ale angajaților stației (postului);

2) asigură, cu titlu gratuit, instruirea angajaților stației (postului), în conformitate cu programele de studii și formare profesională aprobate;
8.3. la punctul 44 subpunctul 3), textul „de către Inspectorat” se substituie cu textul „de către Academia „Ștefan cel Mare” a Ministerului Afacerilor Interne.”.

